**საქართველოს სამთო გამყოლთა ასოციაცია (GMGA)** წარმოადგენს პროფესიულ გაერთიანებას, რომელიც აერთიანებს სამთო და სათავგადასავლო ტურიზმში ჩართულ 100-ზე მეტ პროფესიონალ, სერტიფიცირებულ გიდს, ინსტრუქტორს, პროფესიულ მასწავლებელს და აქტიურ ექსტრემალურ სპორცმენს. ასოციაციის მისიას წარმოადგენს საქართველოს სამთო და სათავგადასავლო ტურიზმის სფეროში უმაღლესი საერთაშორისო სტანდარტების შემოტანა და დანერგვა, რომელიც ორიენტრებულია ვიზიტორთა უსაფრთხოებაზე, კმაყოფილებაზე და კომფორტზე. GMGA მიზნად ისახავს, რომ იყოს სამთო/სათავგადასავლო ტურიზმის მიმართულებით საკვანძო აქტორი საქართველოში არა მხოლოდ სერვისის მაღალი სტანდარტის დანერგვის და მიწოდების, არამედ საკანონმდებლო რეგულაციების ინიცირება-კოორდინირების, შესაბამისი ინფრასტრუქტურის მოწყობა-განკარგვის (მაგ. საფეხმავლო ბილიკები, სამთო ქოხები, ა.შ.) და მომიჯნავე სფეროებთან ეფექტიანი კოორდინირების ორგანიზების კუთხითაც. (სამაშველო სამსახური, დაზღვევა, ა.შ.)

GMGA 2021 წლიდან არის სამთო გამყოლთა გაერთიანებების საერთაშორისო ფედერაციის (IFMGA) წევრი, რომელიც მსოფლიოს მასშტაბით ითველბა ყველაზე გავლენიან პროფესიულ გაერთიანებად სამთო ტურიზმის მიმართულებით.

**საქართველოს სამთო გამყოლთა ასოციაცია** - აცხადებს ტენდერს: **სათავგადასავლო ელემენტებზე დაფუძნებული** **კორპორატიული სატრენინგო მოდულის შექმნაზე**

**შესასრულებელი სამუშაოს აღწერა:**

* კორპორატიული ტრენინგების ბაზრის სპეციფიკის მოკვლევა. ბაზარზე არსებული კონიუნქტურის, პრაქტიკების და ტრენდების, საბაზრო მოთხოვნის და შეთავაზებული სერვისების ანალიზი, შემდგომში ოპტიმალური შეთავაზების ფორმირების მიზნით.
* ბაზრის მოკვლევაზე დაყრდნობით, კორპორატიულ ბაზარზე არსებული მოთხოვნების და საჭიროებების გამოვლენა და მასზე მორგებული სათავგადასავლო (Outdoor) ელემებტების მქონე **სატრენინგო მოდულის** კონცეფციის შექმნა GMGA ექსპერტებთან ერთად. (სადაც GMGA ექსპერტების გუნდი უზრუნველყოფს სათავგადასავლო კომპონენტის დაგეგმვა-შესრულებას მაღალ დონეზე, ხოლო აპლიკანტი მოახდენს ადამიანური რესურსების (HR) და კლიენტის მიერ დასახული სატრენინგო თუ მენეჯერული ამოცანის სინქრონიზაციას მასთან.)
* ზემოაღნიშნული **სატრენინგო მოდულის** კონცეფციის საფუძველზე, აპლიკანტს მოეთხოვება GMGA-ს გუნდისთვის ტრენერთა ტრენინგის (ToT) ჩატარება.
* აპლიკანტი დაინტერესებული უნდა იყოს გრძელვადიანი თანამშრომლობით GMGA-სთან. კერძოდ, აღნიშნული პროდუქტის დახვეწით და ოპტიმიზაციით, ბაზარზე გატანით და ერთობლივი, გრძელვადიანი ოპერირებით.
* აღნიშნული პროდუქტის სპეციფიკიდან გამომდინარე, აპლიკანტს უნდა შეეძლოს 3 კვალიფიციური თანამშრომლის ჩართვა რომელიც მზად იქნება GMGA-ს ექსპერტებთან ერთობლივი ტრენინგის გასავლელად **სათავგადასავლო ტურიზმის სკოლის** საწვრთნელ ბაზაზე გუდაურში (2700 მ). კანდიდატებს მოეთხოვებათ პრაქტიკული გამოცდილება როგორც ადამიანური რესურსების მართვის მიმართულებით, ასევე, პროექტის სპეციფიკიდან გამომდინარე, მათი ფიზიკური კონდიცია უნდა აკმაყოფილებდეს სათავგასავლო გარემოში ადვილი და საშუალო სირთულის სალაშქრო აქტივობების განხორციელებას.

**შეფასების კრიტერიუმები:**

* შემოთავაზების შინაარსობრივ-ტექნიკური დეტალები და მახასიათებლები - **30 ქულა**
* კომპანიის/ფიზიკური პირის პროფილი, გამოცდილება, პორტფოლიო - **20 ქულა**
* პროექტში უშუალოდ ჩართული პერსონალის გამოცდილება და კვალიფიკაცია **- 10 ქულა**
* შემოთავაზებული ფასი - **20 ქულა**
* სამუშაოს შესრულების ვადა - **20 ქულა**

**თანდართულ ფაილებში შეგიძლიათ იხილოთ:**

\*\* საფასო შეთავაზების ფორმა;

\*\* სააპლიკაციო ფორმა;

**დაინტერესებულმა პირებმა,თანდართული დოკუემტების სახით უნდა წარადგინონ:**

* შევსებულ სააპლიკაციო ფორმა;
* შევსებულ საფასო შეთავაზების ფორმა;
* სატრენინგო მოდულის კონცეფციის პირველადი მონახაზის დეტალურ აღწერილობას;
* ამონაწერი სამეწარმეო რეესტრიდან / ფიზიკური პირის შემთვევაში პირადობის მოწმობის ასლი.
* პროექტში ჩართული პერსონალის CV და ბიო მონაცემები.

**\*\*\* შემოთავაზებული ფასი უნდა იყოს დღგ-ს გარეშე.**

**\*\*\*ტენდერში გამარჯვებული კომპანიის მომსახურების ხელშეკრულების  მაქსიმალური ვადა განისაზღვრება  არაუმეტეს 4 თვით.**

**ელექტრონულ ფოსტაში გთხოვთ, მიუთითოთ:**

\*\* თქვენი კომპანიის დასახელება/ფიზიკური პირის შემთვევაში სახელი და გვარი ;

\*\* საკონტაქტო ინფორმაცია (პასუხისმგებელი პირი, ტელეფონი და ელ.ფოსტა);
\*\* ტენდერის დასახელება;

შემოთავაზების შემოტანის ბოლო ვადაა:  **9 ნოემბერი**  **2022 წ.** (18:00- მდე)

ტექნიკურ/ტენდერის საკითხებთან დაკავშირებით, გთხოვთ, მიმართოთ:

**უჩა ბურდული**

„საქართველოს სამთო გამყოლთა ასოციაციის“ პროექტების მენეჯერი

Email: uchaburduli@gmail.com